钦定古今图书集成/理学汇编/学行典/第190卷 > 郭全
## 钦定古今图书集成/理学汇编/学行典/第190卷 > 郭全

按《元史孝友传》：“郭全，辽阳人。幼丧母，哀戚如成人。及
壮，父庭玉又卒，居庐三载，啜粥面墨。事继母唐古氏
甚孝。唐古氏生四子皆幼，全躬耕以养。既长娶妇，各
求分财异居，全不能止。凡田庐器物，悉自取朽弊者，
奉唐古氏以居，甘旨无乏。唐古氏卒，全年六十馀，哀
痛毁瘠，庐其墓。终丧状闻，褒表。”